[{"text_idx": "#000001", "text": "Auto puhastamine on a\u0308pitaksos kasumlik"}, {"text_idx": "#000002", "text": "Ko\u0303ik juhid teavad, et parima teenistuse jaoks on vaja kulud kontrolli all hoida. Auto salongi puhastamine on aga suur kuluartikkel raha ja aja mo\u0303ttes, kuid teenindusstandardi hoidmiseks ei saa autot ju puhastamata ja\u0308tta."}, {"text_idx": "#000003", "text": "Kirjutan teile mis vahenditega ja kuidas ma enda autot igana\u0308dalaselt hooldan. Blogi lo\u0303pust vo\u0303ite ka leida nimekirja puhastusto\u0308o\u0308dest, mis igana\u0308dalaselt ette vo\u0303tan."}, {"text_idx": "#000004", "text": "Paratamatult saab auto iga kliendiga mo\u0303nevo\u0303rra mustemaks. Ko\u0303ik alates lahtistest juustest kuni ta\u0308navakivideni leiab igapa\u0308evaselt tee autosalongi ning paistab koheselt ka silma. Ega pa\u0308ris to\u0308o\u0308pa\u0308eva iga kliendi pa\u0308rast pooleli ka ei saa ja\u0308tta ning to\u0308o\u0308pa\u0308eva siseselt iga kliendi jaoks eraldi keegi a\u0308pitaksot puhastama ei hakka. Samas klopin jooksvalt istmed suuremast tolmust puhtaks ja viskan jalamattidelt suurema sodi autost pa\u0308eva lo\u0303puks va\u0308lja."}, {"text_idx": "#000006", "text": "Lisaks tolmuimejale on ha\u0308davajalik omada auto sisustusega sobivat tekstiili vo\u0303i nahapuhastusvahendit, mis arvestaks istmeid ja salongi po\u0303randat katva materjaliga ning selle va\u0308rviga. Kui sul juba ei ole istmete hoolduse ja puhastuse jaoks sobivat puhastusvahendit, siis soovitan kindlasti alguses vahendit testida va\u0308hemna\u0308htavas kohas, et puhastusvahend tekstiili vo\u0303i nahka hoopis plekiliseks ei ja\u0308taks (on ka seda juhtunud)."}, {"text_idx": "#000007", "text": "Kuigi korraliku keemilise salongi pesu ja\u0308tan proffesionaalidele, siis vajaduspo\u0303hiselt ma\u0308a\u0308rdunud istmeid ning po\u0303randavaipa hooldan igana\u0308dalaselt ise. Kui klient autosse istub siis vaatab ta ju esimese asjana, kuhu ta astub ja kuhu istub, seega hea esmamulje ja\u0308tmisel on tekstiili ja nahapuhastusvahenditel suur roll."}, {"text_idx": "#000008", "text": "Ko\u0303ikvo\u0303imalike na\u0308puja\u0308lgede ja ma\u0308a\u0308rdunud pindade puhastamiseks on ikka vaja ko\u0303ik pinnad u\u0308le ka\u0308ia. Enamus korrad piisab minu jaoks, kui igana\u0308dalaselt ka\u0308in pinnad u\u0308le enda auto peal katsetatud pindade poleerimise vahendiga ja mikrofiiber lapiga. See hoiab a\u0308ra mustuse kogunemise detailide a\u0308a\u0308rtesse ja servadess ning aitab mingil ma\u0308a\u0308ral ka pindasid puhtana hoida."}, {"text_idx": "#000009", "text": "Kui nu\u0308u\u0308d aga mo\u0303ni klient vo\u0303i ma ise oleme suutnud poriste jalano\u0303udega auto uksi vo\u0303i plastmassdetaile to\u0303siselt a\u0308ra ma\u0308a\u0308rida, siis kasutan selleks leiget vett ja tavalist no\u0303udepesu lappi, mis eemaldab mustuse ilma pindasid kahjustamata. Nii aja kokkuhoiu mo\u0303ttes ja\u0308tan need kohad endale meelde ning ja\u0308rgmisel korral kui autot puhastan vo\u0303tan need kohad hoolikamalt poleerimisvahendiga ette."}, {"text_idx": "#000010", "text": "Teise mikrofiiber lapi ja tavalise aknapesuvahendiga annan autole viimase lihvi, et ko\u0303ik klaaspinnad ikka la\u0308bi paistaks ja oleksid ja\u0308lgedeta. Samuti puhastan salongiga koos ku\u0308lgmised tahavaatepeeglid ja kojamehed, sest auto va\u0308lipesu korral kipuvad need kohad ikka mustaks ja\u0308a\u0308ma. Kui viimase asjana lapiga need kohad u\u0308le ka\u0308in, siis ei ja\u0308a\u0308 tahavaatepeeglitele kuivamisja\u0308lgi ning kojamehed to\u0308o\u0308tavad vihmase ilma korral paremini. Teadupa\u0308rast hakkavad ma\u0308a\u0308rdunud kojamehed to\u0308o\u0308tades krigisema ning see va\u0308hendab ka oluliselt nende eluiga."}, {"text_idx": "#000011", "text": "Eks naljalt autot to\u0308o\u0308pa\u0308eva sees keegi puhastada ei taha. Ku\u0308ll aga olen varasemalt maininud, et kui parasjagu tellimust peal ei ole ja auto pargitud, siis vaatan ikka kui puhas auto tagapingil tundub. Hiljuti olen hakanud to\u0308o\u0308pa\u0308eva sees kasutama tavalist riidepuhastuse rulli, mis mo\u0303eldud tolmu ja karvade eemaldamiseks. See sobib ideaalselt lahtiste juuksekarvade, tolmu ja ka naisterahvaste meigi glitteri eemaldamiseks. Paar to\u0303mmet rulliga ja loodetavasti ja\u0308a\u0308b ka to\u0308o\u0308pa\u0308evade viimastel so\u0303itudel klientidele silma mu ilus puhas auto, isegi kui pikk to\u0308o\u0308pa\u0308ev juba seljataga."}, {"text_idx": "#000018", "text": "Aita\u0308h, et vo\u0303tsid meiega u\u0308hendust!Meie meeskond annab endast parima, et sinu so\u0303idukipargi a\u0308ri edeneks!"}]